**LĒMUMS**

Liepājā

|  |  |
| --- | --- |
| 2024. gada 25. janvārī |  Nr.1/1(prot. Nr.1, 1.§) |

Par projektu “Tiecoties uz digitalizāciju un

iedzīvotāju aktīvu iesaisti – Liepāja gūst

pieredzi no Gavas un Tamperes (Striving

for digitalization and active citizen

engagement – Liepāja learns from

Gava and Tampere)”

Pamatojoties uz Pašvaldību likuma 10. panta pirmās daļas pirmo teikumu, Liepājas valstspilsētas un Dienvidkurzemes novada attīstības programmas 2022.-2027. gadam stratēģiskajā daļā definēto rīcības virzienu RV4: “Pārvaldības un pakalpojumu sistēma”, 2023. gada 21. decembra Eiropas Urbānās iniciatīvas apstiprinājuma vēstuli par projekta apstiprināšanu un Liepājas valstspilsētas pašvaldības domes pastāvīgās Attīstības komitejas 2024. gada 18. janvāra lēmumu (sēdes protokols Nr.1) un pastāvīgās Finanšu komitejas 2024. gada 18. janvāra lēmumu (sēdes protokols Nr.1), Liepājas valstspilsētas pašvaldības dome **nolemj:**

1. Atbalstīt Liepājas Centrālās administrācijas dalību projektā “Tiecoties uz digitalizāciju un iedzīvotāju aktīvu iesaisti – Liepāja gūst pieredzi no Gavas un Tamperes (Striving for digitalization and active citizen engagement – Liepāja learns from Gava and Tampere)” Eiropas Urbānās iniciatīvas pilsētu pieredzes apmaiņas uzsaukumā.

2. Apstiprināt projekta “Tiecoties uz digitalizāciju un iedzīvotāju aktīvu iesaisti – Liepāja gūst pieredzi no Gavas un Tamperes (Striving for digitalization and active citizen engagement – Liepāja learns from Gava and Tampere)”, turpmāk arī – Projekts, kopējās attiecināmās izmaksas 8 136,00 EUR (astoņi tūkstoši viens simts trīsdesmit seši *euro*  un 00 centi), no kurām Eiropas Urbānās iniciatīvas finansējums (100%) – 8 136,00 EUR.

3. Nodrošināt 2024. gadā Projekta īstenošanai nepieciešamo Liepājas valstspilsētas pašvaldības priekšfinansējumu Projekta attiecināmo izmaksu segšanai 8 136,00 EUR apmērā.

4. Liepājas Centrālās administrācijas Finanšu pārvaldei plānot Projektam nepieciešamo finansējumu Liepājas valstspilsētas pašvaldības budžetā.

5. Noteikt, ka Projekta īstenošanai nepieciešamais Liepājas valstspilsētas pašvaldības līdzfinansējums un priekšfinansējums var tikt precizēts pēc publiskā iepirkuma rezultātiem.

6. Uzdot Liepājas Centrālās administrācijas Attīstības pārvaldei iekļaut projektu “Tiecoties uz digitalizāciju un iedzīvotāju aktīvu iesaisti – Liepāja gūst pieredzi no Gavas un Tamperes (Striving for digitalization and active citizen engagement – Liepāja learns from Gava and Tampere)” Liepājas valstspilsētas un Dienvidkurzemes novada attīstības programmas 2022.-2027. gadam pielikumā “Liepājas valstspilsētas Rīcības un investīciju plāns 2022.-2027. gadam”.

7. Pilnvarot Liepājas valstspilsētas pašvaldības izpilddirektoru parakstīt visu ar Projektu saistīto dokumentāciju, t.sk. Projekta īstenošanas līgumu ar vadošo iestādi, partnerības līgumu, līgumu par valsts budžeta līdzfinansējuma piešķiršanu, atskaites u.c. dokumentāciju.

8. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Domes priekšsēdētājam, Domes priekšsēdētāja vietniekam, Izpilddirektora birojam, Sabiedrisko attiecību un mārketinga daļai, Attīstības pārvaldei, Juridiskajai daļai, Finanšu pārvaldei |